cyanic-selkie/wikianc huggingface dataset:
Վալերի Զոլոտուխին
Կենսագրություն
1960-ական թվականների վերջից դերասանը շատ է նկարահանվել կինոյում. նրան ճանաչում է բերել հատկապես տեղամասային ոստիկան Սերյոժկինի դերը «Տայգայի տերը» («Хозяин тайги», 1969), «Վկայի անհետացումը» («Пропажа свидетеля», 1971) և «Նախնական քննություն» («Предварительное расследование», 1978) ֆիլմերում, ինչպես նաև գլխավոր դերը «Բումբարաշ» («Бумбараш», 1971) ֆիլմում։
1994 թվականին Վալերի Զոլոտուխինն իրավապաշտպան Գալինա Վոլինայի հետ ատեղծել է Արվեստի աջակցման բարեգործական հասարակական հիմնադրամը (դերասանի մահից հետո հիմնադրամը կրում է նրա անունը) ։
2003 թվականից Զոլոտուխինե եղել է Ալթայի պետական երիտասարդական թատրոնի գեղարվեստական ղեկավարը։
2007 թվականի դեկտեմբերի 2-ին Վալերի Զոլոտուխինն ընտրվել է ՌԴ 5-րդ գումարման պետական դումայի պատգամավոր «Արդար Ռուսաստան» կուսակցության կողմից, սակայն նախքան պարտականություններն ստանձնելը՝ դեկտեմբերի 14-ին իր մանդատը փոխանցել է Կոնստանտին Բեսչետնովին ։
2011 թվականի հուլիսի 18-ին՝ Յուրի Լյուբիմովի՝ Տագանկայի թատրոնից հեռանալուց հետո, Վալերի Զոլոտուխինը նշանակվել է թատրոնի տնօրեն մինչև հոկտեմբերի 15-ը։ Այդ ժամկետը նշանակվել էր Զոլոտուխինի կողմից։ Միաժամանակ նա կատարել է թատրոնի գեղարվեստական ղեկավարի պարտականությունները ։ 2011 թվականի հոկտեմբերին պաշտոնավարման ժամկետը երկարացվել է մեկ տարով՝ մինչև 2012 թվականի հոկտեմբերի 15-ը ։
Վալերի Զոլոտուխինը հեղինակել է հուշերի մի քանի գրքեր, այդ թվում նաև Վլադիմիր Վիսոցկու մասին։
2013 թվականի մարտին Զոլոտուխինը հեռացել է Տագանկայի թատրոնի գեղարվեստական ղեկավարի պաշտոնից առողջական խնդիրների պատճառով ։ Նրա պաշտոնավարման ընթացքում թատրոնում բեմադրվել է վեց նոր ներկայացում ։
Հիվանդություն և մահ
2013 թվականի մարտի 30-ի առավոտյան Վալերի Զոլոտուխինը մահացել է գլխի քաղցկեղից առաջացած բարդություններից ։
Արտաքին հղումներ
Կատեգորիա:Ռուս դերասաններ Կատեգորիա:ՌԽՖՍՀ ժողովրդական արտիստներ Կատեգորիա:Ռուսաստանի թատերական արվեստի ինստիտուտի շրջանավարտներ Կատեգորիա:20-րդ դարի դերասաններ Կատեգորիա:«Աշխատանքի վետերան» մեդալակիրներ Կատեգորիա:ՌԽՖՍՀ վաստակավոր արտիստներ Կատեգորիա:Խորհրդային տղամարդ գրողներ Կատեգորիա:Ռուս քաղաքական գործիչներ Կատեգորիա:Ռուս թատերական ռեժիսորներ Կատեգորիա:Ռուսաստանի հեռուստատեսության դերասաններ Կատեգորիա:Խորհրդային դերասաններ Կատեգորիա:Ռուս կինոդերասաններ Կատեգորիա:Ռուս հնչյունավորողներ Կատեգորիա:Ռուս հուշավիպագիրներ Կատեգորիա:Ռուս հասարակական գործիչներ
Ուրիշի մարմնում
Ուրիշի մարմնում (En Otra Piel), իսպանալեզու հեռուստանովել է նկարահանված ԱՄՆ-ում և Մեքսիկայում Տելեմունդո հեռուստաընկերության կողմից։ Նկարահանված է Տելեմունդո ընկերության 2005 թվականին հեղինակած Մարմնի ցանկությունը (El Cuerpo del Deseo) հեռուստանովելի սցենարի հիման վրա. Մարիա Էլիզա Կամարգո-ն և Դավիդ Չոքարրո-ն ֆիլմի գլխավոր դրական կերպարներն են, իսկ Վանեսա Վիյելա-ն և Խորխե Լուիս Պիլա-ն գլխավոր բացասական կերպարները։ Ֆիլմում հատուկ մասնակցություն ունի նաև Լաուրա Ֆլորես-ը.
<span style="background-color: rgb(255, 255, 255);">Սերիալի ցուցադրումը սկսվել է 2014 թվականի փետրվարի 18-ին։
Ուրիշի մարմնում նովելը դեբյուտային էր Լաուրա Ֆլորեսի համար Տելեմունդո ընկերությունում։ Մյուս դերասանների հետ Տելեմունդոն վերջին անգամ աշխատել է հետևյալ նախագծի շրջանակներում։ Մարիա Էլիզա Կամարգո-Վայրի Ծաղիկը Վանեսա Վիյելա-Աղախինը Մանհեթթենում Դավիդ Չոքարոյի-Վրեժի դեմքը  Խորխե Լուիս Պիլայի-Տիրուհին։
Սերիալի մասին
Հեռուստանովելը՝ Լաուրա Սոուսայի և Էդուարդո Մակիասի կողմից ադապտացվել և նկարահանվել է Խուլիո Խիմենեսի հեղինակած Մարմնի Ցանկությունը նովելի հիման վրա. Նովելը մինչ եթեր հեռարձակվելը ունեցել է այլ վերնագիր ՛՛Կորած հոգիներ՛՛։ Եթերից մի քանի օր առաջ այն փոփոխվեց դառնալով ՛՛Ուրիշի մարմնում՛՛։
Սյուժե
Մոնակիայի և Ադրիանայի ճանապարհները խաչվելուց հետո նրանց մոտ սկսում է գերբնական կապ մինչև նրանց երկուսի մահը։ Մոնիկա Սերանո (Լաուրա Ֆլորես), աշխարհահռչակ դաշնակահարուհի, ով ամուսնու մահից 5 տարի հետո ամուսնացել է իրենից 20 տարի երիտասարդ տղայի հետ։ Ադրիանա Ագիլար (Մարիա Էլիզա Կամարգո), գեղեցիկ աղջիկ ով մեծանալով աղքատ թաղամասում աշխատում է տեղի սրճարաններից մեկում։ Ընկերոջ հետ հանդիպել շտապող Ադրիանան հանգամանքների բերումով ճանապարհին հանդիպում է Մոնիկա Սերանոյին, ով բարիացկամ գտնվելով աղջկա իր սեփական մեքենայով տանում է ընկերոջ թաղամաս։ Ադրիանայի գնալուց հետո Մոնիկան մեքենայից գտնում է Ադրիանայի վզնոցը, որը ըստ կախարդի կոգնի նրա հոգուն գտնել իր մարմինը, երբ դրա կարիքը լինի միայն այն դեպքում, եթե վզնոցը նրա պարանոցին է։ Վզնոցը Մոնիկայի մոտ հայտնվելուց հետո նրանց մոտ սկսվում է գերբնական կապ։ Այնպես է ստացվում, որ Մոնիկան և Ադրիանան մահանում են նույն օրը և նույն ժամին։ Մոնիկայի հոգին դուրս գալով մարմնից տեղափոխվում է Ադրիանայի մարմին։ Մոնիկային տրվում է երկրորդ շանս իր առաքելությունը կատարելու և իր աղջիկներին փրկելու համար։
References
Կատեգորիա:2010-ականների ամերիկյան հեռուստասերիալներ
Ռոբերտ Լուիս Սթիվենսոն
Ռոբերտ Լուիս Ստիվենսոն (Robert Louis Stevenson, նախապես Robert Lewis Balfour Stevenson; ), շոտլանդացի արձակագիր և բանաստեղծ, աշխարհահռչակ արկածային վեպերի հեղինակ, անգլիական նեոռոմանտիզմի ներկայացուցիչ։ Այժմ Սթիվենսոնը աշխարհում 26 ամենաշատ թարգմանվող հեղինակների շարքում է։ Նա դեռ կենդանության տարիներին է հասցրել մեծ ճանաչում ձեռք բերել։
Կրթություն
1857 թվականի սեպտեմբերից մինչև 1859 թվականի հոկտեմբեր Սթիվենսոնը հաճախում է Հենդերսոնի դպրոց, բայց առողջական վատ վիճակի պատճառով շատ է բացակայում, որոնք լրացվում են մասնավոր ուսուցիչների միջոցով։ 1861 թվականից հաճախել է Էդինբուրգի ակադեմիա, որը անկախ ու առանձին դպրոց էր տղաների համար։
1864 թվականից սովորել է Էդինբուրգում գտնվող Ռոբերտ Թոմսոնի մասնավոր դպրոցում։ 1867 թ. Սթիվենսոնը ընդունվում է Էդինբուգի համալսարան։ Ընդունվելով Էդինբուրգի համալսարան՝ Սթիվենսոնը սովորում է ինժեներության գծով՝ շարունակելով ընտանեկան մասնագիտությունը՝ փարոսների նախագծում։ Բայց հետագայում փոխում է ֆակուլտետը և 1875 թվականին ավարտում է համալսարանը՝ իրավաբանություն մասնագիտությամբ։
Չնայած ծանր հիվանդությանը (թոքերի և բրոնխների տուբերկուլյոզ), Սթիվենսոնը շատ է ճանապարհորդել։ 1876 թվականից ընկերոջ՝ Ուիլյամ Սիմփսոնի հետ ճանապարհորդում է Բելգիայի և Ֆրանսիայի ջրային տարածքներով։ Այս ճանապարհորդության տպավորությունները հետագայում տեղ են գտնում «Ճանապարհորդություն երկրի ներսում» ակնարկային գրքում (1878)։
Ստեղծագործություններ
Թողել է հարուստ գրական ժառանգություն։ Նրա հայտնի ստեղծագործություններից են «Գանձերի կղզին» (1883), «Բժիշկ Ջեքիլի և պարոն Հայդի տարօրինակ պատմությունը» (1886), «Սև նետը» (1888), «Արքայազն Օտտոն» (1885) և այլն։
Ծանոթագրություններ
Կատեգորիա:Արկածային գրողներ Կատեգորիա:Շոտլանդացի գրողներ Կատեգորիա:Անգլիացի բանաստեղծներ Կատեգորիա:Կաթվածից մահացածներ Կատեգորիա:Գրական կեղծանուններով հայտնի հեղինակներ Կատեգորիա:Էդինբուրգի համալսարանի շրջանավարտներ Կատեգորիա:19-րդ դարի բանաստեղծներ Կատեգորիա:Վիկտորյական դարաշրջան Կատեգորիա:Անգլիացի արձակագիրներ Կատեգորիա:Բանաստեղծներ այբբենական կարգով
Դալեր Կուզյաև
Դալեր Ադյամովիչ Կուզյաև (Дәлир Әдһәм улы Хуҗаев, Dəlir Ədhəm ulı Xucaev; ), ռուս ֆուտբոլիստ, Պետերբուրգի «Զենիթ» ակումբի և Ռուսաստանի ազգային հավաքականի կիսապաշտպան։ Ռուսաստանի սպորտի վաստակավոր վարպետ (2018)։
Ակումբային կարիերա
Կուզյաևը ծնվել է Նաբերեժնիե Չելնիում, երկու կամ երեք տարեկան հասակում ընտանիքի հետ միասին տեղափոխվել է Օրենբուրգ, այդտեղ էլ սկսել է զբաղվել ֆուտբոլով։ Նրա հայրը՝ Ադյամ Կուզյաևը, աշխատել է տեղի «Գազովիկ» ակումբում որպես գլխավոր մարզիչ։ Հետագայում Դալյերը տեղափոխվել է Սանկտ Պետերբուրգ, որտեղ շարունակել է զբաղվել ֆուտբոլով։ Երկու տարի խաղացել է «Կոլոմյագիում»՝ Մաքսիմ Կարամարենկո գլխավորությամբ, այնուհետև երկու տարի՝ «Զենիթի» «Սմենա» դպրոցում՝ Անդրեյ Գորլովի գլխավությամբ։ Դրանից հետո մարզվել է Պետերբուրգի «Լոկոմոտիվ» ակումբում՝ Դմիտրի Պոլյակովի և Սերգեյ Մասլովսկու գլխավորությամբ, իր թիմի հետ միասին զբաղեցրել է չորրորդ տեղը Ռուսաստանի մանկական առաջնությունում։ Թիմի կազմում հաջող հանդես գալուց հետո Կուզյաևը տեղափոխվել է «Զենիթ», որտեղ մեկ տարի խաղացել է մարզիչ Ալեքսանդր Գորշկովի գլխավորությամբ ։
2012 թվականի սկզբին Կուզյաևը հեռացել է «Զենիթ» ակադեմիայից և նոր թիմ չի կարողացել գտնել, մեկ տարի պահպանել է ֆուտբոլային վիճակը՝ հանդես գալով Սանկտ Պետերբուրգի առաջնության «ՍՄՈՒ-303»-ի թիմում։ Ամռանը տեղափոխվել է Պետրոզավոդսկի «Կարելիա» ակումբ, որին մարզում էր իր հայրը։ Այդ թիմի կազմում անցկացրել է մեկ մրցաշրջան ՊՖԼ առաջնությունում, իսկ 2013 թվականի ամռանը նորից ստիպված է եղել փնտրել նոր ակումբ, որովհետև «Կարելիան» լուծարվել էր։ Դիտումների է մասնակցել է Կազանի «Ռուբին» ակումբում, թիմի հետ մեկնել է հավաքների Ավստրիայում և լավ տպավորություն թողել մարզիչ Կուրդան Բերդիևի վրա, սակայն վերջինս երիտասարդ խաղացողին խորհուրդ է տվել մեկ տարի խաղալ Նիժնեկամսկի «Նեֆտեխիմիկում», որպեսզի ավելի շատ խաղային պրակտիկա ստանա ։ «Նեֆտեխիմիկի» կազմում Կուզյաևն անցկացրել է ՖԱԼ առաջնության մեկ ոչ ամբողջական մրցաշրջան, որի ընթացքում անցկացրել է 15 խաղ։
2014 թվականի ձմռանը Կուզյաևը պայմանագիր կնքել Ռուսաստանի Պրեմիեր լիգայի «Թերեք» ակումբի հետ ։ Նորամուտը կատարել է 2013/14 առաջնության վերջին տուրի՝ Կազանի «Ռուբին» ակումբի դեմ խաղում՝ հանդիպման 80-րդ րոպեին փոխարինելով Ֆակունդո Պիրիսին։
«Զենիթ»
2017 թվականի ամռանը վերադարձել է «Զենիթ»՝ կնքելով երեք տարվա պայմանագիր ։ Ռուսաստանի առաջնության առաջին՝ «ՍԿԱ-Խաբարովսկ» ակումբի դեմ խաղում, որ կայացել է հուլիսի 7-ին, կատարել է նորամուտը նոր ակումբի պաշտոնական խաղերում, իսկ 7 րոպե հետո աչքի է ընկել գոլով, որը դարձել է առաջինը նրա կարիերայում։ Դրանից հետո սկսել է հրավիրվել Ռուսաստանի հավաքական և ամրապնդել տեղը «Զենիթի» մեկնարկային կազմում։
Ելույթները հավաքականում
Կուզյաևը կարող էր հանդես գալ Տաջիկստանի հավաքականում, որովհետև այնտեղ ծնվել են նրա ծնողները ։ 2017 թվականի ամռանը առաջարկ է ստացել հանդես գալ Տաջիկստանում, սակայն մերժել է՝ նշելով, որ ինքը ծնվել ու մեծացել է Ռուսաստանում և չի կարող հանդես գալ այլ հավաքականում, բացի Ռուսաստանից։ 2017 թվականի օգոստոսին մարզիչ Ստանիսլավ Չերչեսովը Կուզյաևին առաջին անգամ հրավիրել է Ռուսաստանի ազգային հավաքականի հավաքներին։ Սեպտեմբերի 3-ին նա մասնակցել է Մոսկվայի «Դինամո» ակումբի դեմ ստուգողական խաղին (3:0) ։ 2017 թվականի հոկտեմբերի 7-ին Դալերը կատարել է նորամուտը հավաքականի կազմում՝ մասնակցելով Հարավային Կորեայի հավաքականի դեմ ընկերական խաղին, որն ավարտվել է Ռուսաստանի հավաքականի հաղթանակով (4:2) ։
Մասնակցել է 2018 թվականի աշխարհի առաջնությանը՝ խաղադաշտ դուրս գալով հավաքականի բոլոր խաղերում։ 1/4 եզրափակչում իրացրել է տասնմեկ մետրանոցը Խորվաթիայի հավաքականի դեմ խաղում, սակայն թիմը չի կարողացել հաղթել և անցնել կիսաեզրափակիչ։
Անձնական կյանք
Կուզյաևը երրորդ սերնդի ֆուտբոլիստ է. նրա հայրը և պապը հանդես են եկել Տաջիկստանում։ Մեծ եղբայր Ռուսլանը նույնպես եղել է ֆուտբոլիստ, բայց վնասվածքի պատճառով ժամանակից շուտ ավարտել է կարիերան և զբաղվել բիզնեսով ։ Ազգությամբ թաթար է ։
2017 թվականին ավարտել է Սանկտ Պետերբուրգի տնտեսագիտության պետական համալսարանը «պետական և մասնավոր ձեռնարկությունների կառավարում» մասնագիտությամբ։ Նույն թվականին ընդունվել է ասպիրանտուրա տնտեսագիտության ուղղությամբ ։
Ձեռքբերումներ
«Զենիթ»
Հավաքական
Ընդհանուր՝ 19 խաղ / 0 գոլ, 8 հաղթանակ, 5 ոչ-ոքի, 6 պարտություն
Արտաքին հղումներ
Կատեգորիա:Ռուս ֆուտբոլիստներ Կատեգորիա:Ռուսաստանի հավաքականի ֆուտբոլիստներ Կատեգորիա:Ռուսաստանի սպորտի վաստակավոր վարպետներ Կատեգորիա:Զենիթի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:Ֆուտբոլի կիսապաշտպաններ Կատեգորիա:ՈՒԵՖԱ Եվրո 2020-ի ֆուտբոլիստներ
Ռիսպերիդոն
Ռիսպերիդոն (հայտնի է նաև Ռիսպերդալ, Ռիսպաքսոլ ապրանքային նշաննների ներքո), ատիպիկ հակափսիխոտիկ դեղամիջոց, կիրառվում է շիզոֆրենիայի և բիպոլյար խանգարման բուժման նպատակով ։ Ներմուծումը ներքին ընդունմամբ (per os) է կամ ներարկմամբ (ենթամաշկային՝ ե/մ կամ միջմկանային՝ մ/մ) ։ Ներարկային դեղաձևերի ազդեցությունը երկարատև է, ազդում են 2-4 շաբաթ ։
Կողմնակի ազդեցություններ
Ընդհանուր կողմնակի ազդեցությունները ներառում են շարժողական խնդիրներ, քնկոտություն, գլխապտույտ, տեսողության խանգարումներ, փորկապություն և քաշի ավելացում ։ Ավելի լուրջ կողմնակի ազդեցություններից են հնարավոր անդարձելի շարժողական խանգարումը՝ տարդիվ (ուշ) դիսկինեզիան, ինչպես նաև չարորակ նեյրոլեպտիկ համախտանիշը, ինքնասպանության բարձր ռիսկը և արյան մեջ գլյուկոզի բարձր մակարդակը ։ Ծերերի շրջանում դեմենցիայով պայմանավորված փսիխոզների դեպքում Ռիսպերիդոնի օգտագործումը կարող է բարձրացնել մահվան ռիսկը ։ Հայտնի չէ հղիության ընթացքում այս դեղորայքի անվտանգ լինելու փաստը ։ Ռիսպերիդոնի ազդեցության մեխանիզմը վերջնական բացահայտված չէ, սակայն գտնում են, որ այն ազդում է որպես դոֆամինի և սերոտոնինի անտագոնիստ ։
Պատմական ակնարկ և հետազոտություններ
Ռիսպերիդոնի ուսումնասիրությունները սկսվել են 1980-ականների վերջում, և առաջին անգամ վաճառքի է դրվել Միացյալ Նահանգներում 1993թ․ ։ Այն գտնվում է Առողջապահության համաշխարհային կազմակերպության հիմնական դեղամիջոցների ցանկում ։ Ռիսպերիդոնը հայտնի է որպես «generic» դեղամիջոց և 2020 թվականին Միացյալ Նահանգներում այն 138-րդ ամենատարածված դեղամիջոցն էր, որի դուրսգրված դեղատոմսերի քանակը 4մլն․-ից ավել էր ։
Ցուցումներ
Ռիսպերիդոնը կիրառվում է հիմնականում շիզոֆրենիայի, երկբևեռ խանգարման և աուտիզմով պայմանավորված դյուրագրգռության բուժման համար ։
Շիզոֆրենիա
Ռիսպերիդոնն արդյունավետ է փսիխոգեն պոլիդիպսիայի և շիզոֆրենիայի սրացումների բուժման դեպքերում ։
Որպես պահպանողական բուժում ներքին ընդունմամբ ռիսպերիդոնի արդյունավետությունը գնահատող ուսումնասիրությունները տարբեր եզրակացությունների են հանգեցրել։ Ըստ 2012թ․-ի համակարգային դիտարկման եզրահանգվեց, որ այն հալոպերիդոլից հետո ամենաարդյունավետ առաջին սերնդի նեյրոլեպտիկն է, սակայն պլացեբոյի նկատմամբ առավելության մասին ուղղակիորեն փաստող տվյալները կասկածեկի են ։ Իսկ 2011թ․-ին իրականացված դիտարկումը ցույց տվեց, որ ռիսպերիդոնը ավելի արդյունավետ դեղամիջոց է ռեցիդիվների կանխարգելման գործում, քան առաջին և երկրորդ սերունդների այլ նեյրոլեպտիկները, բացառությամբ օլանզապինի և կլոզապինի ։ Ըստ 2016թ․-ի Կոքրեյն հետազոտության ենթադրվում է, որ այս նեյրոլեպտիկը նվազեցնում է շիզոֆրենիայի ընդհանուր ախտանիշները, սակայն հստակ եզրակացնելը դժվար է, քանի որ հաստատող տվյալները բարձրորակ չեն։
2011թ․ Կոքրեյն հետազոտության ժամանակ ռիսպերիդոնը համեմատվեց այլ ատիպիկ նեյրոլեպտիկների հետ (օր․՝ օլանզապին) շիզոֆրենիայի բուժման կոնտեքստում ։ նշված ուսումնասիրության արդյունքում պարզվեց, որ ռիսպերիդոնը, հավանաբար, առաջացնում է էլ ավելի արտահայտված էքստրապիրամիդալ(արտաբրգային) կողմնակի ազդեցություններ և, միանշանակ, պրոլակտինի մակարդակի ավելի նշանակալի բարձրացում, քան այլ ատիպիկ նեյրոլեպտիկները։ Այլ միացություններից այն տարբերվում է նաև ուրիշ կողմնակի ազդեցությունների արտահայտմամբ, ինչպիսիք են՝ մարմնի քաշի ավելացում, նյութափոխանակության խանգարումներ, ազդեցություն սրտամկանի վրա, սեդատիվ էֆֆեկտ (հանգստացնող, քնաբեր ազդեցություն), ինչպես նաև ցնցումներ։ Այնուամենայնիվ, հետազոտությունը վաղաժամ լքող մասնակիցների մեծ մասը և արդյունքների թերի ամփոփումը դժվարացնում են միանշանակ եզրակացությունների ստացումը ։
Հակափսիխոտիկ դեղամիջոցների ներարկային (ինյեկցիոն) ձևերը ապահովում են պացիենտի վարման էլ ավելի լավ հետևողականություն և նվազեցնում են ախտադարձերի՝ ռեցիդիվների հաճախականությունը համեմատած ներքին ընդունման (պերօռալ) դեղաձևերի հետ ։ Երկարաձգված ազդեցությամբ ինյեկցիոն ռիսպերիդոնի արդյունավետությունը հավասար է երկարաձգված էֆեկտով առաջին սերնդի ներկայացուցիչների էֆեկտիվությանը ։
Երկբևեռ աֆեկտիվ խանգարում
Երկրորդ սերնդի նեյրոլեպտիկները, ներառյալ ռիսպերիդոնը, արդյունավետ են երկբևեռ աֆեկտիվ խանգարման սուր մանիակալ կամ խառը (մանիակալ և դեպրեսիվ) սրացումների բուժման ժամանակ  ։ Երեխաների և դեռահասների շրջանում կարող է լինել ավելի էֆեկտիվ, քան լիթիումը կամ դիվալպրոեքսը, սակայն առաջացնում է նյութափոխանակային ավելի շատ կողմնակի ազդեցություններ ։ Ռիսպերիդոնի ինյեկցիոն ձևը որպես պահպանողական թերապիա (բուժում) արդյունավետ է մանիակալ, բայց ոչ դեպրեսիվ էպիզոդների (փուլերի) կանխարգելման համար ։ Ռիսպերիդոնի ինյեկցիոն երկար ազդող դեղաձևը կարող է առավելություն ունենալ առաջին սերնդի նեյրոլեպտիկների երկարատև ազդող ձևերի նկատմամբ, քանի որ օրգանիզմը ավելի լավ է տանում վերոնշյալ դեղամիջոցը (քիչ են էքստրապիրամիդալ դրսևորումները) և, քանի որ առաջին սերնդի հակափսիխոտիկ դեղամիջոցների երկարատև ազդեցությամբ ինյեկցիոն ձևերը կարող են բարձրացնել դեպրեսիայի զարգացման ռիսկը ։
Աուտիզմ
Համեմատած պլացեբոյի հետ՝ ռիսպերիդոնով բուժումը նվազեցնում է աուտիզմով երեխաների վարքագծի որոշակի խնդրահարույց ձևերի արտահայտվածությունը, ներառյալ այլ մարդկանց նկատմամաբ ագրեսիվ վերաբերմունքը, ինքնավնասումները, ուշադրություն գրավող վարքը և տրամադրության արագ հերթագայող տատանումները ։ Ռիսպերիդոնի էֆեկտիվության մասին վկայող տվյակները ավելի շատ են, քան ֆարմակոլոգիական բուժման ալտերնատիվ մեթոդների դեպքում ։ Մարմնի քաշի ավելացումը ուշադրության արժանի կողմնակի ազդեցություն է ։ Որոշ հեղինակներ խորհուրդ են տալիս սահմանափակել ռիսպերիդոնի և արիպիպրազոլի կիրառումը ավելի ծանր վարքային խանգարումներով պացիենտների դեպքում, որպեսզի նվազագույնի հասցվի դեղորայքի ընդունմամաբ պայմանավորված կողմնակի ազդեցությունների զարգացման ռիսկը ։ Սակայն, ընդհանուր առմամբ, աուտիզմով երեխաների և երիտասարդների շրջանում ռիսպերիդոնի էֆեկտիվությունը փաստող տեղեկությունները ավելի քիչ համոզիչ են ։
Դենենցիա
Թեև հակափսիխոտիկ դեղամիջոցները, ինչպիսին նաև ռիսպերիդոնն է, ունեն ոչ մեծ օգուտ դեմենցիայով մարդկանց շրջանում, այդ դեղերը ասոցիացվում են մահվան և ինսուլտի բարձր հաճախականության հետ ։ Այդ իսկ պատճառով դեմենցիայի ժամանակ դիտվող փսիխոզների բուժումը ռիսպերիդոնով ընդունված չէ Սննդի և դեղերի վարչության (FDA) կողմից, և նախազգուշացվում է «սև արկղի» մասին ։ Այնուամենայնիվ շատ այլ իրավասու կառույցներ պարբերաբար կիրառում են այն ուժեղ արտահայտված ագրեսիայի և փսիխոզի հսկողության համար դեմենցիայով անհատների շրջանում, երբ այլ ոչ դեղորայքային միջամտությունները անօգուտ են, և իրենց դեղագործական հսկիչ կազմակերպությունները թույլ են տալիս ռիսպերիդոնի օգտագործումը բնակչության տվյալ խմբի շրջանակներում ։
Այլ ցուցումներ
Հաստատվել է ռիսպերիդոնի էֆեկտիվությունը ուշադրության պակասի և հիպերակտիվության խանգարման բուժման մեջ հատկապես ագրեսիայի կամ այլ՝ հոգեկան ոլորտի խանգարմամաբ վիճակներում
Ռիսպերիդոնը չցուցադրեց ցանկալի ազդեցություն սննդային խանգարումների, անձի խանգարումների բուժման ընթացքում, բացառությամբ անձի շիզոտիպային խանգարման ռիսպերիդոնով բուժման մասին սահմանափակ տեղեկությունների առկայությունը ։
Դեղաձևեր
Ռիսպերիդոնի ընդունման ձևերը ներառում են հաբեր, բերանի խոռոչում լուծվող հաբեր, ներքին ընդունման լուծույթ, ինչպես նաև փոշի և լուծիչ ինյեկցիոն (ներարկման) սուսպենզիա պատրաստելու համար ։
Կողմնակի ազդեցություններ
Ընդհանուր կողմնակի ազդեցություննները կարող են ներառել շարժողական խանգարումներ, քնկոտություն, գլխապտույտ, տեսողական խնդիրներ, փորկապություն և մարմնի քաշի ավելացում ։ Անձանց մոտավորապես 9ից 20 տոկոսի մարմնի զանգվածը աճել է նախնական քաշի 7%-ից ավելի՝ դեղաչափից կախված ։ Ավելի լուրջ կողմնակի ազդեցություններից են պոտենցիալ անդարձելի շարժողական խանգարումը՝ տարդիվ (հետաձգված) դիսկինեզիա, ինչպես նաև չարորակ նեյրոլեպտիկ համախտանիշը, սուիցիդի բարձր ռիսկը և արյան մեջ գլյուկոզի բարձր մակարդակը  ։ Դեմենցիա ունեցող ծերերի շրջանում փսիխոզը ռիսպերիդոնով բուժելու դեպքում առկա է մահվան բարձր ռիսկ ։
Այն դեպքում, երբ ատիպիկ նեյրոլեպտիկները ավելի քիչ են առաջացնում շարժողական խանգարումներ, քան տիպիկ խմբի ներկայացուցիչները, ռիսպերիդոնի (ատիպիկ նեյրոլեպտիկ) կիրառումը կրում է շարժողական խանգարումներ առաջացնելու ավելի բարձր ռիսկ ։ Միևնույն ժամանակ ռիսպերիդոնը և վերոնշյալ խմբի այլ ներկայացուցիչները ասոցիացված են քաշի ավելացման ու այլ նյութափոխանակային խանգարումների հետ ։
Դեղորայքի դադարեցում
Ըստ Բրիտանական ազգային հատուկ գրքի (ֆորմուլյար) խորհուրդ է տրվում հակափսիխոտիկներով բուժման դադարեցման դեպքում դեղորայքի աստիճանական հանում արագ ախտադարձից կամ հանման համախտանիշից խուսափելու համար ։ Որոշները պնդում են, որ դոֆամիներգիկ գերզգայունության հետ կապված լրացուցիչ սոմատիկ և հոգեբուժական ախտանիիշները, ներառյալ դիսկինեզիան և սուր փսիխոզը, նեյրոլեպտիկներ ստացող տարբեր անձանց շրջանում հանման համախտանիշի ընդհանուր ցուցանիշներն են  ։ Վերոնշյալը ստիպեց որոշներին ենթադրել, որ հանման պրոցեսը ինքնին կարող է լինել շիզոմիմետիկ, առաջացնելով շեզոֆրենանման ախտանիշներ նույնիսկ նախկինում առողջների մոտ, ինչը մատնանշում է հոգեկան հիվանդությունների հնարավոր դեղաբանական ծագումը անհայտ տոկոսով պացիենտների շրջանում, ովքեր ներկա պահին բուժվում և նախկինում բուժվել են նեյրոլեպտիներով։ Տվյալ հարցը մնում է անորոշ և վիճելի բժշկության տարբեր ոլորտներում աշխատող և հոգեկան խանգարումներվ զբաղվող մասնագետների շրջանում, ինչպես նաև հանրության համար ։
Դեմենցիա
Դեմենցիայով պայմանավորված փսիխոզներ ունեցող ծերերը մահացության բարձր ռիսկի խմբում են ։
Ֆարմակոդինամիկա
Ռիսպերիդոնը դասակարգված է որպես որակապես ատիպիկ հակափսիխոտիկ դեղամիջոց էքստրապիրամիդալ անցանկալի դրսևորումների հարաբերականորեն փոքր հաճախականությամբ (ցածր դոզայի պարագայում), որն ունի ավելի արտահայտված անտագոնիստ (ներհակորդ) ազդեցություն սերոտոնինի, քան դոֆամինի վրա։ Ռիսպերիդոնը իր մոլեկուլյար կառուցվածքում պարունակում է բենզիզօքսազոլի և պիպերիդինի ֆունկցիոնալ խմբեր։ Չնայած այն բութիրոֆենոն չէ, սակայն սինթեզել են բենպերիդոլի և կետանսերինի կառուցվածքների հիմքից։ Ռիսպերիդոնի թիրախներն են 5-HT (սերոտոնինային) ընկալիչների մի քանի ենթատեսակները։ Հենց այս ընկալիչներից 5-HT2C-ի գործունեությունն է կապված քաշի ավելացման հետ, 5-HT2A-ինը՝ կապված է հակափսիխոտիկ ազդեցության հետ, տիպիկ նեյրոլեպտիկների ընդունմամբ պայմանավորված էքստրապիրամիդալ կողմնային ազդեցությունների նվազեցման հետ ։
Նկատվել է, որ ռիսպերիդոնը ընկճում է D-ամինաթթվային օքսիդազան՝ ֆերմենտ, որն ապահովում է D-ամինաթթվի ճեղքումը (օրինակ՝ D-ալանին և D-սերին նեյրոտրանսմիորների ճեղքումը) ։
Ռիսպերիդոնն ազդում է հետևյալ ռեցեպտորների վրա․
Այս դեղամիջոցը D1 ընտանիքի (D1 և D5) ընկալիչների անտագոնիստն է, ինչպես նաև 70-ապատիկ ընտրողականությամբ D2 ընտանիքի ներհակորդն է։ Այն օժտված է «սերտ կապման» հատկույամբ, ինչը նշանակում է կիսատրոհման մեծ պարբերություն ռիսպերիդոնի դեպքում։ Ինչպես և այլ նեյրոլեպտիկները ռիսպերիդոնը նույնպես արգելակում է մեզոլիմբիկ ուղին, պրեֆրոնտալ կեղևի լիմբիկ ուղին և ԿՆՀ-ի տուբերոինֆուդիբուլյար ուղին։ Ռիսպերիդոնը կարող է առաջացնել էքստրապիրամիդալ կողմնակի ազդեցություններ՝ ակատիզիա և տրեմոր, որոնք կապված են նեյրոլեպտիկի ազդեցությամբ պայմանավորված ստրիատումում դոֆամիներգիկ ակտիվության նվազման հետ։ Այն կարող է առաջացնել նաև սեքսուալ ոլորտի անցանկալի երևույթներ, գալակտոռեա, անպտղություն, գինեկոմաստիա և քրոնիկական (երկարատև) օգտագործման դեպքում՝ ոսկրերի միներալների խտության իջեցում, ինչը հանգեցնում է կոտրվածքների, և նշված վերջին հետևանքները ասոցիացված են պրոլակտինի սեկրեցիայի (արտազատման) ուժեղացմամբ ։
Տվյալ ռեցեպտորների վրա ռիսպերիդոնի ազդեցությունը, որը միջնորդավորված է 5-HT2A/D2 բացառիկ ուժեղ խնամակցությամբ, կայանում է որոշակի դեղերի (օրինակ՝ էտալոնային կլոզապինը) ընդունման հետևանքով հավանական էքստրապիրամիդալ դրսևորումների կանխման մեջ ։ Այսպիսի բաբձր խնամակցությունը և դրանից բխող ուղեղի որոշակի բաժինների հնարավոր մրցակցային ակտիվացումը բերում են նրան, որ մկների դեպքում թուլացել է ամֆետամինակախյալ անտագոնիզմը դոֆամինային ռեցեպտորների նկատմամբ՝ երկար ազդող ռիսպերիդոնի ներմուծման պարագայում ։ Սակայն այս արդյունքները կարելի է դիտարկել միայն որպես նյարդաբանական, իսկ ոչ թե հոգեբանական, քանի որ կապիկների վրա արված ուսումնասիրությունների ժամանակ ռիսպերիդոնը նույնիսկ մեծացրեց սննդի փոխարեն մետամֆետամինի ընտրությունը ։
Այս ընկալիչների վրա ազդելով է ռիսպերիդոնը առաջացնում օրթոստատիկ հիպոտենզիվ էֆեկտ, և, հնարավոր է որոշ սեդատիվ (հանգստացնող և քնաբեր) դրսևորումներ ։
Ռիսպերիդոնի ազդեցությունը ալֆա2 ընկալիչների վրա կարող է հանգեցնել պոզիտիվ, նեգատիվ, աֆեկտիվ և կոգնիտիվ ախտանիշների ավելի բարձր հսկողության ։
Ազդեցությունը այս ընկալիչների վրա հիմնականում պայմանավորում է սեդատիվ էֆեկտը և զգոնության, ուշադրության կենտրոնացման իջեցումը։ Ռիսպերիդոն-H1 փոխազդեցությունը նույնպես կարող է հանգեցնել քնկոտության և քաշի ավելացման ։
Քանի որ ռիսպերիդոնը կուտակվում է սինապտիկ ճեղքում, այն արգելակում է պոտենցիալ-կախյալ Na-ական անցուղիների գործունեությունը կլինիկորեն կիրառվող դեղաչափերի սահմաններում ։
Ֆարմակոկինետիկա
Ռիսպերիդոնը մետաբոլիզվում է լյարդում և հեռացվում օրգանիզմից երիկամների միջոցով՝ մեզով։ Հետևաբար երիկամների և լյարդի ծանր հիվանդություններով պացիենտներին խորհուրդ են տրվում ավելի ցածր դեղաչափեր ։ Ռիսպերիդոնի նյութափոխանակային ակտիվ վերջնանյութ (ակտիվ մետաբոլիտ) պալիպերիդոնը, կիրառվում է նաև որպես ինքնուրույն հակափսիխոտիկ դեղամիջոց ։
Օրինականացում
Ռիսպերիդոնը ընդունվել է շիզոֆրենիայի բուժման համար Միացյալ նահանգնորի Սննդի և դեղերի վարչության (FDA) կողմից 1993 թվականին ։ Իսկ 2003 թվականին FDA-ն ընդունել է ռիսպերիդոնի կիրառումը խառը և մոլագարային վիճակների (կապված երկբևեռ աֆեկտիվ խանգարման հետ) կարճատև բուժման համար։ 2006 թվականին նույն FDA-ի որոշմամբ ընդունվել է ռիսպերիդոնի կիրառումը աուտիզմով տառապող երեխաների և դեռահասների շրջանում դրսևորվող դյուրագրգռության բուժման համար ։ Ռիսպերիդոնը խորհուրդ չի տրվում կիրառել չափավոր ագրեսիայով և առանց որոշակի կայուն պատեռնի ու օրինաչափության պոռթկուն վարքով աուտիզմով երեխաների շրջանում ։ 2007 թվականի օգոստոսի 22-ին Ռիսպերիդոնը հաստատվեց որպես 13-17 տարեկանների շրջանում շիզոֆրենիայի բուժման համար կիրառվող միակ դեղորայքային միջոց և նույն օրն էլ ընդունվեց որպես 10-17 տարեկանների շրջանում բիպոլյար խանգարման բուժման միջոց՝ լիթիումի ներառմամբ։
Հասանելիություն
Ռիսպերիդոնը հասանելի է ներքին ընդունման հաբերի, լուծույթների, իսկ ներարկման ճանապարհով ներմուծման համար սրվակների (դեպո տարբերակ) դեղաձևերով ։
Ծանոթագրություններ
Կատեգորիա:Հոգեմետ դեղեր
Եվգենյա Շիմկունայտե
Եվգենիա Ֆրանցևնա Շիմկունայտե (Eugenija Šimkūnaitė, ), լիտվացի և խորհրդային դեղագործ և ազգագրագետ, դեղաբույսերի գիտակ։ Բնական գիտությունների դոկտոր։
Վաղ տարիներ
Եվգենիա Շիմկունայտեն ծնվել է 1920 թվականի փետրվարի 11-ին, Նովոռոսիյսկում։ Նրա հայրը՝ Ֆրանց Շիմկունասը, եղել է դեղագործ Լիտվայի Ինդուբակիայ գյուղից, մայրը՝ Օլգա Լեբեդևան, բուժքույր Նովոռոսիյսկից։ 1922 թվականին ընտանիքը վերադարձել է Լիտվա, և Տաուրագնայ քաղաքում Եվգենիայի հայրը բացել է իր սեփական դեղատունը ։
Կարիերա
Տարրական դպրոցից հետո Եվգենիան ընդունվել է Ուտյանայի գիմնազիա, որն ավարտել է 1937 թվականին և նույն թվականին ընդունվել Մեծ Վիտովտի համալսարան, որտեղ ստացել է դեղագործի մասնագիտություն։ 1941 թվականից Կաունասում և Տաուրագնայում աշխատել է որպես դեղագործ, 1942 թվականից մինչև 1947 թվականը՝ Վիլնյուսի համալսարանին կից  դեղաբույսերի պուրակում։ 1951 թվականին մեկնել է Ղազախստան, որտեղ ՎԻԼԱՐ համակարգում զբաղվել է դեղաբույսերի հումքի պատրաստուկների մթերումների կազմակերպման տեսչական աշխատանքներով։ Վերադառնալով Լիտվա՝ նա մի քանի տարի աշխատել է Լիտվայի գիտությունների ակադեմիայի կենսաբանության ինստիտուտում, այնուհետև տեղափոխվել է Դեղատների գլխավոր վարչություն, որտեղ աշխատել է դեղաբույսերի բաժանմունքում մինչև թոշակի անցնելը ։
Գիտական գործունեություն
Եվգենիա Շիմկունայտեի գիտական գործունեությունը սերտորեն կապված է դեղաբույսերի հետ։ Համալսարանում սովորելու տարիներին նա օգտագործել է ցանկացած հնարավորություն առավելապես շատ բան սովորելու դրանց մասին։ Իր առաջին դիսերտացիան Շիմկունայտեն պաշտպանել է «Վալերիանի մշակույթը Լիտվական ԽՍՀ-ում» թեմայով 1951 թվականին։ Այդ աշխատանքը դարձել է առաջիններից մեկը Լիտվայի բուսական ռեսուրսների ուսումնասիրության ոլորտում։ Հետագայում նա սկսել է տեղեկություններ հավաքել մարզի բոլոր դեղաբույսերի մասին՝ միաժամանակ ուսումնասիրելով դրանք բնական պայմաններում և կատարելով դաշտային փորձեր։ Ամփոփելով հավաքված նյութը` 1951 թվականին Շիմկունայտեն պաշտպանել է «Լիտվայում դեղաբույսերի ռեսուրսների օգտագործման կենսաբանական հիմքերը» հաբիլիտացիոն աշխատանքը, որը նրա համար դարձել է իր կյանքի ամենամեծ գիտական աշխատանքը ։
Բացի բուսաբանությունից, Եվգենիա Շիմկունայտեն հետաքրքրվել է նաև տեղական բանահյուսությամբ, սովորույթներով և տոներով, որոնց վերաբերյալ նա գրել է մի շարք գրքեր։ Նաև կապեր է պահպանել հնէաբանների հետ` օգնելով նրանց պեղումների ընթացքում հայտնաբերել բույսերի մնացորդները և օգտագործել ստացված տվյալները ՝ ուսումնասիրելու Լիտվայում դրանց տարածման վայրերը ։
1993 թվականին Լիտվայի գիտական խորհուրդը Շիմկունայտեին շնորհել է բնական գիտությունների դոկտորի կոչում ։
Մահ
Եվգենիա Շիմկունայտեն մահացել է 1996 թվականի հունվարի 27-ին Վիլնյուսում։ Թաղված է Տաուրագնայում՝ ծնողների կողքին ։
Հիշատակ
1997 թվականին հիմնադրվել է Եվգենիա Շիմկունայտեի հիմնադրամը, որի նպատակն է օգնել երիտասարդ դեղագործներին, մասնավորապես` դեղաբույսերի և այլ բույսերի ուսումնասիրության բնագավառում։ 1998 թվականին Տաուրագնայի միջնակարգ դպրոցը կոչվել է Շիմկունայտեի անունով ։
Ծանոթագրություններ
Կատեգորիա:Լիտվացի գիտնականներ Կատեգորիա:Խորհրդային գիտնականներ Կատեգորիա:Խորհրդային բուսաբաններ Կատեգորիա:Խորհրդային ազգագրագետներ
Վադի (գյուղ, Ավինուռմե շրջան)
Վադի (Vadi), գյուղ Էստոնիայի Իդա-Վիրումաա նահանգի Ավինուռմե շրջանում։
2011 թվականի տվյալներով գյուղում բնակվում էր 54 մարդ։
Արտաքին հղումներ
Կատեգորիա:Էստոնիայի Իդա-Վիրումաա նահանգի Ավինուռմե շրջանի բնակավայրեր Կատեգորիա:Էստոնիայի գյուղեր
Օլգա Մայսուրյան
Օլգա Միքայելի Մայսուրյան (Փուղինյան), հայ դերասանուհի, Վրացական ԽՍՀ վաստակավոր արտիստուհի (1930)։
Կենսագրություն
Օլգա Մայսուրյանն իր բեմական գործունեությունը սկսել է 1895 թվականին Թիֆլիսի ռուսական բեմում, այնուհետև 1895 թվականին սկսել է աշխատել նաև հայկական թատրոններում։ Հանդես է եկել տարբեր քաղաքներում, մասնավորապես 1912 թվականին Մոսկվայում (Մոսկվայի հայկական դրամատիկական ստուդիայում) և Սանկտ Պետերբուրգում։ Թիֆլիսի Հայ դրամայի հիմնադիրներից մեկն էր (1921)։ Իր արվեստի խորությամբ, վարպետությամբ, գաղափարական հագեցվածությամբ ռեալիստական խաղաոճով Մայսուրյանը դարձել է ժամանակի հայ թատրոնի անհատականություններից։ Խաղացել է շուրջ 100 դեր։ Ասմունքել է հայերեն և ռուսերեն։
Թաղված է Թբլիսիի Խոջիվանքի գերեզմանատանը։
Հղումներ
Կատեգորիա:Հայ դերասանուհիներ
ՆՏՎ Պլյուս Սպորտ Կլասսիկա
ՆՏՎ Պլյուս Սպորտ Կլասսիկա (НТВ Плюс Спорт Классика), ռուսական արբանյակային հեռուստաալիք, հիմնվել է ՆՏՎ Պլյուս մեդիաընկերության կողմից 2006 թվականին։ Հեռուստաալիքը ցուցադրել է մարզական տարբեր հաղորդումներ և հեռարձակումներ, մասնավորապես «Спорт недели» ծրագրով ցուցադրվել են անցած տարիների տարբեր մարզական իրադարձություններ, յուրաքանչյուր շաբաթ մեկ մարզաձևի մասին։
2011 թ. մարտի 14-ից հեռուստաալիքը վերանվանվել է «ՆՏՎ Պլյուս Ֆուտբոլ 2», և հեռուստաալիքով ցուցադրվել են միայն ֆուտբոլային հաղորդումներ և հեռարձակումներ։
Ծանոթագրություններ
Կատեգորիա:Ռուսաստանի հեռուստաընկերություններ Կատեգորիա:Մարզական հեռուստաընկերություններ Կատեգորիա:Ռուսալեզու հեռուստաալիքներ Կատեգորիա:ՆՏՎ Պլյուս Կատեգորիա:Հեռարձակումը դադարեցրած հեռուստաալիքներ
Անդրեևո (գյուղ, Դեմիդովսկի շրջան)
Անդրեևո (Андреево), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 38 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Կեռնեխ Գրեյի
Կեռնեխ Գրեյի, երգեցիկ թռչուն Turdidae ընտանիքից։ 1977 թվականից համարվում է Կոստա Ռիկայի ազգային թռչուն ։
Նկարագրություն
Կեռնեխ Գրեյի երկարությունը հասնում է 23-27 սմ։ Վերին մասը ավազագույն է, կտուցը դեղին է, աչքի ծիածանանթաղանթը կարմրաշագանակագույն։
Տարածում
Հիմնականում տարածված է Կոստա - Ռիկայում, Մեքսիկայում և հարավային Կոլումբիայում։ Ապրում է պարզ երկնքում 2450մ բարձրության վրա։
Սնունդ
Սնվում է մրգերով, միջատներով, բայց չի վնասում մանր օրգանիզմներին։
Բազմացում
Կեռնեխ Գրեյի թռչունը դնում է 2-4-ից ձու, ձվերը դուրս են գալիս 2 շաբաթ հետո։
Ծանոթագրություններ
Կատեգորիա:Կեռնեխներ
Բենաֆարսես
Բենաֆարսես (իսպ.` Benafarces), մունիցիպալիտետ Իսպանիայում` Վալիադոլիդ պրովինցիայում (Կաստիլիա և Լեոն ինքնավար մարզում)։ Մունիցիպալիտետը գտնվում է Տերրա դե Մեդինա շրջանում։ Զբաղեցնում է 16.65 կմ2 տարածք։ Բնակչությունը՝ 90 մարդ (2010 թվականի տվյալներով)։ Գտնվում է պրովինցիայի վարչական կենտրոնից 60 կմ հեռավորության վրա։
Կատեգորիա:Վալյադոլիդ պրովինցիայի բնակավայրեր Կատեգորիա:Իսպանիայի բնակավայրեր Կատեգորիա:Կաստիլիա և Լեոնի բնակավայրեր
Լեստրադ է Տուել
Լեստրադ է Տուել (Lestrade-et-Thouels), համայնք Ֆրանսիայի Օքսիտանիա երկրամասի Ավերոն գավառում ։
Բնակչությունը 2009 թվականի դրությամբ կազմում է 462 մարդ, բնակչության խտությունը` 10.93 մարդ/կմ²։ Բնակավայրը զբաղեցնում է 42.27 կմ² տարածք։
Աշխարհագրություն
Գտնվում է Փարիզ քաղաքից 540 կմ հարավ, Թուլուզ քաղաքից` 110 կմ հյուսիս-արևելք, Ռոդեզ քաղաքից` 33 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 274 աշխատունակ (15-64 տարեկան) բնակիչ, որոնցից ակտիվ էին 186-ը, իսկ ոչ ակտիվները` 88։ Ակտիվության ցուցանիշը կազմում է 67,9 %։ 186 աշխատունակ մարդկանցից աշխատել է 180 անձ (100 տղամարդ և 80 կին)։ Գործազուրկ են եղել 6 անձ (3 տղամարդ և 3 կին)։ 88 անաշխատունակներից 15-ը եղել են աշակերտներ կամ ուսանողներ, 44-ը` թոշակառուներ, իսկ 29-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Շոտկիի երևույթ
Շոտկիի երևույթ, պինդ մարմնից էլեկտրոնների ելքի աշխատանքի փոքրացումը՝ էլեկտրոններն արագացնող արտաքին էլեկտրական դաշտի ազդեցությամբ։ Շոտկիի երևույթը դրսևորվում է ջերմաէլեկտրոնային էմիսիայի հագեցման հոսանքի աճով, մակերևութային իոնացման էներգիայի նվազմամբ (տես Իոնային էմիսիա) և ֆոաէլեկտրոնային էմիսիայի շեմի տեղաշարժմամբ դեպի մեծ երկարության ալիքների կողմը։ Այս երևույթի դասական տեսությունը մետաղների համար ստեղծել է գերմանացի գիտնական Վ․ Շոտկին (W․ Schottky) 1914 թվականին։ Որպես կանոն, արտաքին էլեկտրական դաշտի ազդեցությունը էլեկտրոնների ելքի աշխատանքի վրա կիսահաղորդիչների համար ավելի մեծ է, քան մետաղների համար։ Շոտկիի երևույթն օգտագործում են պինդ մարմինների մակերևույթի էլեկտրոնային որոշ հատկությունների ուսումնասիրման համար։
Կատեգորիա:Ֆիզիկական էֆեկտներ և երևույթներ
Ղարափունղար
Ղարափունղար, գյուղ Արևելյան Հայաստանում, Կարսի մարզում ։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։
Ծանոթագրություններ
Կատեգորիա:Արևելյան Հայաստանի գյուղեր
Աստերոիդների ցանկ (116901-117000)
Աստերոիդների ցանկ (116801-116900) * Աստերոիդների ցանկ * Աստերոիդների ցանկ (117001-117100)
Շապուհ II Երկարակյաց
Շապուհ Բ կամ Շապուհ Բ Երկարակյաց, Սասանյան Իրանի շահնշահը 309-379 թթ.։ Շապուհ Բ-ի կառավարման ժամանակաշրջանը համընկավ Սասանյանների երկրորդ ոսկե դարի հետ։ Շապուհ Բ-ն իր ողջ կառավարման ընթացքում մղեց բազմաթիվ պատերազմներ Հռոմեական կայսրության, Մեծ Հայքի և միջինասիական զանազան ցեղերի դեմ։
Ծանոթագրություններ
Կատեգորիա:Սասանյան Պարսկաստանի արքաներ Կատեգորիա:Սասանյան հարստություն Կատեգորիա:Հետմահու երեխաներ
Բլանտայր
Բլանտայր (Blantyre), Մալավիի ֆինանսական և առևտրային կենտրոնը, մայրաքաղաք Լիլոնգվեից հետո երկրի երկրորդ քաղաքը՝ ըստ բնակչության թվի։ Հարավային շրջանի և Բլանտայր նահանգի կենտրոնն է։ Քաղաքում է գտնվում Մալավիի միակ Malawi Broadcasting Corporation հեռուստաընկերության գլխադասային գրասենյակը, Մալավիի բարձրագույն դատարանը և մի քանի քոլեջներ։
Աշխարհագրական դիրք
Բլանտայրը գտնվում է հասարակածից 15°47′ հարավ՝ բլրավոր տարածքում։ Ունենալով երկաթուղային, ավտոմոբիլային և օդային կապ երկրի մյուս հատվածների և հարևան երկրների հետ՝ համարվում է կարևոր տրանսպորտային հանգույց։ Քաղաքի կենտրոնից 9 մղոն հեռավորության վրա գտնվում է Չիլեկի օդանավակայանը (Chileka International Airport)։
Ժողովրդագրություն
Քաղաքի բնակչությունը աճում է։ 1990-ական թվականներին այն չէր հատում 500 հազարը, իսկ 2000-ականների վերջում կազմում էր 750 հազար մարդ։
Սպորտ
Քաղաքում գործում է «Միչուրու Կասլս» ֆուտբոլային ակումբը։
Ծանոթագրություններ
Կատեգորիա:Մալավիի քաղաքներ Կատեգորիա:Բլանտայր Կատեգորիա:1876 թվականին հիմնադրված բնակավայրեր
Գաբալա
Գաբալա (Կուտկաշեն, Կուտկաշին (մինչև 1991 թվականը), Qəbələ - Գաբալա), քաղաք ներկայիս Ադրբեջանական Հանրապետության հյուսիսային մասում, Գաբալայի շրջանի վարչական կենտրոնը։ Քաղաքի մոտակայքում գտնվում է պատմական Կապաղակ քաղաքի ավերակները   ։ Բնակչությունը՝ ։
Ծանոթագրություններ
Կատեգորիա:Ադրբեջանի քաղաքներ Կատեգորիա:Գաբալայի շրջանի բնակավայրեր Կատեգորիա:Վերանվանված քաղաքներ Կատեգորիա:Կուտկաշեն
Կատերինա Սակելարոպուլու
Կատերինա Սակելարոպուլու (Κατερίνα Σακελλαροπούλου, Եկատերինա Սակելարոպուլու, ), Հունաստանի նախագահ, ով պաշտոնը կստանձնի 2020 թվականի մարտի 13-ին ։ 2020 թվականի հունվարի 22-ին Խորհրդարանը ընտրել է նրան՝ փոխարինելու Պրոկոպիս Պավլոպուլոսին։  Նախքան երկրի նախագահի պաշտոնը զբաղեցնելը, 2018 թվականի հոկտեմբերից եղել է Հունաստանի պետական խորհրդի՝ Գերագույն վարչական դատարանի առաջին կին նախագահը։
Պաշտոնը ստանձնելով՝ Սակելարոպուլուն կլինի Հունաստանի 13-րդ նախագահը (8-րդը Հելլենական Երրորդ Հանրապետության պատմության մեջ) և առաջին կինն այս պաշտոնում ։
Կենսագրություն
Սակելարոպուլուն ծնվել է Սալոնիկում։ Նրա ընտանիքը սերում է Քսանտի պրեֆեկտուրայի Ստավրուպոլի քաղաքից։ Իրավաբանություն է ուսանել Կապոդիստրիայի անվան Աթենքի ազգային համալսարանում, այնուհետև հանրային իրավունք է ուսումնասիրել Փարիզի II համալսարանում։ 1980-ականների կեսերին ընդունվել է Պետական խորհրդի շարքերում և 2000 թվականին դարձել է խորհրդական ։ 2015 թվականի հոկտեմբերին նշանակվել է Պետական խորհրդի փոխնախագահ, իսկ 2018 թվականի հոկտեմբերին միաձայն ընտրվել է Խորհրդի նախագահի պաշտոնում ։
Սակելարոպուլուն եղել է Պետական խորհրդի դատական գործառույթների ասոցիացիայի անդամ, ասոցիացիայում զբաղեցրել է բազմաթիվ պաշտոններ՝ գլխավոր քարտուղար (1985-1986), փոխնախագահ (2006-2008) և նախագահ (1993-1995, 2000-2001) ։
Ֆրանսիական կրթությամբ դատավորը 2018 թվականի հոկտեմբերին դարձել է երկրի առաջին կինը, որ զբաղեցնում է բարձրագույն դատարանի ղեկավարի պաշտոնը։ Այս պաշտոնը նրան առաջ է մղել այն ժամանակվա ձախակողմյան Սիրիզա կուսակցության վարչակազմը՝ հենվելով Սակելարոպուլուի քաղաքացիական ազատությունների, էկոլոգիական և փոքրամասնությունների խնդիրների, փախստականների իրավունքների նկատմամբ զգայունությունից ։
Սակելարոպուլուն պարբերաբար հրատարակվում է գիտական ամսագրերում։ Նա նաև իր ներդրումն է ունեցել «Ֆինանսական ճգնաժամը և շրջակա միջավայրի պաշտպանությունը պետական խորհրդի իրավասության շրջանակներում» գրքում (Οικονομική κρίση και προστασία του περιβάλλοντος στη νομολογία του Συμβουλίου της Επικρατείας), Փափազիսիս հրատարակություն ։
Առաջադրում նախագահի պաշտոնում
2020 թվականի հունվարի 15-ին Հունաստանի վարչապետ Կիրիակոս Միցոտակիսը Կատերինա Սակելարոպուլուին առաջադրել է Հունաստանի նախագահի պաշտոնում  ։
(9984) Գրեգբրիանտ
(9984) Գրեգբրիանտ (Gregbryant), աստերոիդ աստերոիդների հիմնական գոտում։ Հայտնաբերվել է 1996 թվականի ապրիլի 18-ին Ռոբերտ ՄաքՆոտի և Ջեք Չայլդի կողմից Մակքուարիյում ։
Միջին հեռավորությունը Արեգակից կազմում է 2,489645 ա. մ., առավելագույնը մոտենում է 2,3783 ա. մ. հեռավորության վրա և հեռանում 2,601 ա. մ. ։ Արեգակի շուրջ մեկ ամբողջական պտույտ է կատարում 1434,84 երկրային օրվա ընթացքում, իր ուղեծրով շարժվելով միջինում 0,250898 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,82° անկյուն։
Արտաքին հղումներ
Կատեգորիա:1996 թվականին հայտնաբերված աստղագիտական մարմիններ Կատեգորիա:Ռոբերտ ՄաքՆոտի կողմից հայտնաբերված աստերոիդներ Կատեգորիա:Ջեք Չայլդի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Կոկույ (քաղաքատիպ ավան, Սրետենսկի շրջան)
Կոկույ (Кокуй), քաղաքատիպ ավան Ռուսաստանի Անդրբայկալյան երկրամասի Սրետենսկի շրջանի կազմում։
Բնակչությունը 2010 թվականին գրանցված տվյալներով կազմում էր 8355 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:18-րդ դարում հիմնադրված բնակավայրեր Կատեգորիա:Ռուսաստանի Անդրբայկալյան երկրամասի Սրետենսկի շրջանի բնակավայրեր
Անատոլի Սոբչակ
Անատոլի Ալեքսանդրի Սոբչակ, խորհրդային և ռուս քաղաքական գործիչ, Սանկտ Պետերբուրգի առաջին քաղաքապետ։
Կենսագրություն
Հայրական պապը՝ Անտոն Սեմյոնովիչ Սոբչակը լեհ էր, տատիկը՝ Աննա Իվանոնվնան։ Վերջինս չեխ էր, մայրական պապը՝ ռուս, իսկ տատիկը՝ ուկրաինացի ։ Ալեքսանդր Անտոնովիչ Սոբչակի հայրը՝ աշխատել է, որպես գնացքների ինժեներ, մայրը՝ Նադեժդա Անդրեևնա Լիտվոնովան մասնագիտությամբ հաշվապահ էր։
1959 թվականին համալսարանն ավարտելուց հետո, աշխատել է, որպես իրավաբան՝ Ստավրոպոլի մարզային իրավաբանների ընկերությունում, ապա գլխավորել է Ստավրոպոլի մարզային իրավական խորհուրդը։
1962 թվականին վերադարձել է Սանկտ Պետերբուրգ։ Նա ավարտել է Սանկտ Պետերբուրգի պետական համալսարանը։ 1965-1968 թվականներին դասավանդել է Սանկտ Պետերբուրգի ՆԳՆ ԽՍՀՄ հատուկ դպրոցում։ 1968-1973 թվականներին եղել է դոցենտ Սանկտ Պետերբուրգի տեխնոլոգիական ինստուտում։ 1973-1981 թվականներին եղել է դոցենտ Սանկտ Պետերբուրգի պետական համալսարանի իրավագիտության բաժնում, 1982 թվականից եղել է նույն բաժնի դոկտոր պրոֆեսորը, որտեղ 1985 թվականից զբաղեցնում էր տնտեսական իրավունքի ամբիոնի վարիչի պաշտոնը ։
Քաղաքական գործունեություն
1988 թվականից եղել է ԽՄԿԿ անդամ, որից հրաժարվել է 1990 թվականին։
1989 թվականին, համաձայն Ն. Կ. Սվանիդզեի գրքի, երիտասարդ ասպիրանտ, Ռուսաստանի Դաշնության ապագա նախագահ Դմիտրի Մեդվեդևն և նրա մի քանի ընկերները Սոբչակի վստահված անձինք էին։ Նրանք պաստառներ են փակցրել քաղաքում և Սոբչակի օգտին ագիտացիա արել ԽՍՀՄ ժողովրդական պատգամավորների ընտրությունից առաջ։ Անատոլի Սոբչակը եղել է նաև Դմիտրի Մեդվեդևի թեկնածուական ատենախոսության գիտական ղեկավարը։ Ռուսաստանի Россия-1 ալիքին տված իր հարցազրույցում Դ. Ա. Մեդվեդևը ասել է, որ Սանկտ Պետերբուրգի փողոցներում ինքն անձամբ փակցրել է Սոբչակի նախընտրական պաստառները։ Հետագայում Սոբչակը նրան հրավիրել է աշխատելու քաղաքային խորհրդում։
1989 թվականին Անատոլի Սոբչակը ընտրվել է ԽՍՀՄ պատգամավոր։ Առաջին համագումարի ժամանակ նա ընտրվեց ԽՍՀՄ Գերագույն խորհրդի անդամ։ Նա եղել է ԽՍՀՄ Գերագույն խորհրդի տնտեսական օրենսդրության հանձնաժողովի նախագահ։ 1989 թվականին նա մտել է Տարածաշրջանային պատգամավորական խումբ։
1989 թվականի ապրիլին նա եղել է Թբիլիսիի քննչական կոմիտեում։ Հայտարարել է, որ ցրեն Խորհրդային բանակի օգտագործած շեղբերը։ Ավելի ուշ նա դարձել է Վրաստանի և Թբիլիսիի պատվավոր քաղաքացի։
1900 թվականի ապրիլին նա մտել է Սանկտ Պետերբուրգի քաղաքային խորհուրդ։ 1900 թվականի մայիսի 23-ին նա ընտվել է Սանկտ Պետերբուրգի քաղաքային խորհրդի նախագահ։
2003 թվականին Պետերբուրգի պատմաբան և հասարակական գործիչ Ի. Իվանովը «Вестник РОВС» թերթում հրատարակել է, որ ռուսական ռազմական միության կարծիքով երկար ժամանակ Սոբչակը դեմ է եղել Սանկտ Պետերբուրգի նոր անվանմանը (Սանկտ Պետերբուրգ) և ցանկացել այն անվանել «Լենինգրադ» ։ Սա հաստատել է նաև Սանկտ Պետերբուրգի նախկին պատգամավոր Մարիա Սալեն ։ Ըստ Ի. Բ. Իվանովի ընտրություններից առաջ Սոբչակը փոխել է իր դիքորոշումը, և շարունակել է աջակցել Սանկտ Պետերբուրգի շարժմանը, որոնք հաջողության էին հասնում ։
Հետխորհրդային շրջան
Միաժամանակ հանրաքվեն որոշել է վերականգնել Սանկտ Պետերբուրգի անունը (Սանկտ Պետերբուրգ)։ 1991 թվականի հուլիսին նա մասնակցել է ժողովրդավարական բարեփոխումների։
1991 թվականի օգոստոսին ակտիվորեն գործել է ГКЧП-ի դեմ, որը հանգեցրել է դիմադրության։ Օգոստոսի 19-ի վաղ առավորտյան Արխանգելսկում Սոբչակը մասնակցել է «Ռուսաստանի քաղաքացիների համար» բողոքին և «О незаконности действий ГКЧП» հրամանագրին, որը ստորագրել է Բ. Ն. Ելցինը, ապա նույն օրը նա գնացել է Սանկտ Պետերբուրգ՝ բանակցություններ վարելու, որ կատարեն ГКЧП-ում ձեռնարկած գործերը։ Նա խոսում էր Սանկտ Պետերբուրգի ավագանու արտահերթ նիստի ժամանակ։ Այդ պատճառով Սանկտ Պետերբուրգը հանդես չի գալիս Արտակարգ իրավիճակների կոմիտեի հրամանագրով։ Քաղաքային խորհրդի պատգամավոր Գալինան Սպիցան խոսել է իր կասկածի մասին, թե դադարել է շատ աշխատել։
։ Ես չեմ հավատում նման համընկնումների, հենց այդ պահին, երբ Սանկտ Պետերբուրգի ավագանիները հանդիպել են և խոսել ռազմանակն տեխնիկայի մասին, տանկերը տեղակայված են եղել հանդիպման վայրում (նա կարծում էր, որ դա պայմանավորվածություն է եղել)։
Սոբչակի խոսքը քաղաքում եղել է անվիճելի (նա եղել է քաղաքի «առաջին անձ»)։ Նրա այնքան նվիրված էր ժողովրդին, որ կառավարման մեջ ամեն ինչ անում էր ժողովրդին գոհացնելու համար (ինչը հանգեցրել է հակամարտութոյւնների մեջ մտնել տեղի օրենսդիրների հետ)։ Սոբչակի մասնակցութոյւնը արտերկրյան բանկետներին պայմանավորված էր նրանով որ, նա դրանոց ցանկանում էր ներգրավել ներդնողների մարդասիրական օգնության համար (որի համար քաղաքապետը հաճախ մամուլում ծաղրում էր նրան)։ Դա հանգեցրեց պետերբուրգյան պարզ արդյունաբերության։ Բազմաթիվ միջազգային միջոցառումներ հանգեցնում է քաղաքապետի մեզադրմանը, քաղաքաի միջոցների յուրցման մեջ։
1992 թվականին Մարիա Սալենը՝ Սանկտ Պետերբուրգի մշտական ներկայացուցիչն էր Ռուսաստանի գերագույն խորհրդում, եղել է արտաքին հարաբերությունների հանձնախողովի առաջնորդ, եղել է նաև նույն թվականի հունվար-փետրվար ամիսներին սննդի մատակարարման առաջնորդ։ Ըստ հետաքննության, քաղաքին պատճառել է ավելի քան 100 միլիոն դոլլարի վնաս։ Սանկտ Պետերբուրգի քաղաքային խորհուրդի խորհրդարանական խումբը պահանջել է պաշտոնաթող անել Պուտինին, իր պաշտոնից։ Մարինա Սալի վերջնական զեկույցը (խմբի գլխավորումը) ընդունվել է, և այդ որոշմանը աջակցում է Պետերբուրգի Փոքր խորհրդարանը, որը գլխավորում էր Ալեքսանդր Բելյավինը։ Մարիա Սալը խնդրել է աջակցություն գլխավոր վերահսկիչ վարչության, նախագահի աշխատակազմից Յուրի Բոդիրևայից, ով այդ ժամանակ աշխատակազմի նախագահ էր, բայց շուտվ ազատվեց աշխատանքից։ Սանկտ Պետերբուրգի քաղաքապետ՝ Անատոլի Սոբչակի նախաձեռնած հանձնարարությունները մերժվել են Պետրոգրադի հանձնաժողովի կողմից ։
Ա. Ա. Սոբչակը ակտիվորեն ներգրավված է եղել Ռուսական Սանհմանադրություն ստեղծելու մեջ։ 1992 թվականին Ռուսաստանի քաղաքական խորհրդի որոշմամբ նա ղեկավարել է ժողովարական բարեփոխումները, որը ներկայացրել է Ս. Ս. Ալեքսեյին։ Նրա դուստրը՝ Կ. Ա. Սոբչակը և որոշ քաղաքական գործիչներ (Բ. Լ. Շայնիսը, Բ. Ի. Մատվինենկոն) դիտողություն են արել Ռուսաստանի Սահմանադրական Դաշնությանը (իրենց հովանավորած գործելից մեկում)։
1993 թվականի հոկտեմբերին գլխավորել է Ռուսաստանի Պետական Դյումայի, Ժողովրդավարական բարեփոխումների թեկնածուների ցուցակը։ 1993 թվականի դեկտեմբերի 12-ի ընտրություններիում միավոր է ընտրվել՝ Դյումայի ներկայացուցիչների ձայները։ Անտոն Անտոնով Օվսեկենը իր «Битлы перестройки» վերանայման գրքում նշել է ՝
Անատոլին բողոքել է մամուլի քարտուղար Մուրավևի դեմ, որի համար բարձր վարձատրվել է, բայց իր նեքին անկյունում նա միշտ հայհոյել է։
1994 թվականից ի վեր Անատոլի Սոբչակը Սանկտ Պետերբուրգի քաղաքապետն է եղել։
Ա. Ա. Սոբչակը բազմիցս հանդես է եղել հայտարարություններով, որոնք չպետք է արվեին Սանկտ Պետերբուրգի արդյունաբերական կենտրոններում և մշակութային մայրաքաղաք Ռուսաստանում։ 1992 թվականին հոկտեմբերին Սանկտ Պետերբուրգի քաղաքապետ՝ Անատոլի Սոբչակը, մասնակցում է հասարակության վերածննդի «Դելփյան» խաղերին (որպես լիակատար աջակցություն ազնիվ գաղափարներին)։ 1994 թվականին Սանկտ Պետերբուրգում բացվեց «Դելփյան» միջազգային խաղերը, իսկ 1996 թվականի մարտի 25-ից 30-ը քաղաքային իշխանությունը և անձամբ քաղաքապետը ակտիվորեն աջակցում էին այդ խաղերին։ Այստեղ է տեղի ունեցեր Դելփյան առաջին խորհրդաժողովը (անգլ. First Delphic Congress), որով ընդունվել է Դելփյան օլիմպիական կանոնադրությունը։
1996 թվականին Սերգեյ Ստանկևիչը Սոբչակին համոզել էր առաջադրվել Ռուսաստանի նախագահի ընտրություններում, սակայն Սոբչակը կտրականապես մերժել է այդ միտքը (քանի որ նա 1995 թվականին ասել է, որ չի առաջադրվի Ռուսաստանի նախագահ)։ Նրանք (Սոբչակը և Ստանկևիչը) Ելիցինի հետ ունեցել են զրույց (առարկային զրույց)։ Ստանկևիչն ասում էր՝ «1996 թվականի սկզբին Սոբչակը սանձազերծվել էր աննախադեպ մասշտաբներով»։ Քսենյա Սոբչակի դստեր հիշողությունները՝
«1995 թվականի ստեղծվել էր մի խումբ, որը վարկաբեկում էր Սոբչակին (վարկաբեկությունը տևեց մինչև Սոբչակի մահը)։ Պաշտոնական պատճառն ակն էր, որ Սնակտ Պետերբուրգի կենտրոնում Սոբչակը սկսել էր շենքի վերանորոգում։ Այս պատմությունը մանրամասն ներկայացված է իր գրած գրքում՝ «Հետևիցս տասնայակ դանակներ»։ Առավել ակտիվ մասնակցություն ունեին Յուրի Սկուռատովը, Կարժակովը, Սոսկովեցը, Բարսուկովը Կուլիկովը (դատախազներ)՝ Սոբչակի հետապնդումների մեջ։ Դա եղել է պայքար Մոսկվայում, Ելիցինի թիմում, պետրոսի և մասնավորապես իմ հոր նկատմամբ (որը տեսել է Նախագահի թեկնածուներից մեկը), ասել է, որ այս բանից հետո Ելիցինն ավելի մարտական էր տրամադրված և մեկնել է իր թեկնածությունը դնելու նախագահի համար»։